Γεγονότα Δεκεμβρίου 2013

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Δεκέμβριο του 2013, συνοδευόμενα από τις πηγές μέσω των οποίων μεταδόθηκαν. 

## 1η Δεκεμβρίου
;Πόλεμος και επιθέσεις
*Συνεχίζονται οι αντικυβερνητικές διαδηλώσεις στην Ταϊλάνδη, που αναγκάζουν την πρωθυπουργό Γινγκλούκ Σιναουάτρα να εγκαταλείψει το μυστικό της κρησφύγετο, μετά το θάνατο 1 φιλοκυβερνητικού διαδηλωτή. (''The Guardian'')
*Στο Ιράκ σε βομβιστική επίθεση αυτοκτονίας στη διάρκεια κηδείας, σκοτώνονται τουλάχιστον 17 άτομα στην Μπακούμπα.
(Al Jazeera)
*Οι διαμαρτυρίες εναντίον του Ουκρανού προέδρου Βίκτορ Γιανούκοβιτς και της απόφασής του να μην υπογράψει συμφωνία με την ΕΕ συνεχίζονται. Η συμμετοχή στις διαδηλωσεις φτάνει στις 100.000. (Ria Novosti) (Deutsche Welle)
*Ελικόπτερα του συριακού στρατού βομβαρδίζουν τη βόρεια και ανταρτοκρατούμενη πόλη Αλ Μπαμπ για 2η ημέρα, με αποτέλεσμα να σκοτωθούν 20 άνθρωποι. (Reuters) 

;Καταστροφές και δυστυχήματα
*Καταρρακτώδεις βροχές πλήττουν το Κιάτο και την Κόρινθο ενώ από τις πλημμύρες που προκαλούνται στο Άργος μια 55χρονη γυναίκα σερβικής καταγωγής που διέμενε σε υπόγειο στο κέντρο της πόλης χάνει τη ζωή της. (Έθνος)
*Τουλάχιστον 4 άτομα σκοτώνονται έπειτα από εκτροχιασμό τρένου κοντά στο Σπούτεν Ντάιβιλ του Μπρονξ στη Νέα Υόρκη. (CNN)
*Από φωτιά σε εργοστάσιο υφασμάτων στο Πράτο της Ιταλίας, σκοτώνονται τουλάχιστον 5 άνθρωποι. (''Daily Star'') 

;Επιστήμη και τεχνολογία
*Ο Κομήτης ISON διαλύεται σε ένα σύννεφο από συντρίμμια, έπειτα από το πέρασμά του από τον Ήλιο. (NBC)
*Η Κίνα εκτοξεύει το Chang'e 3, την πρώτη της αποστολή στο Φεγγάρι. (CNN)

;Πολιτική και εκλογές
*Οι Κροάτες ψηφοφόροι, σε δημοψήφισμα υπερψηφίζουν (με ποσοστό 65%) την πρόταση να ορίζεται στο Σύνταγμα ο γάμος ως η "ένωση ανάμεσα σε έναν άντρα και σε μία γυναίκα".(in.gr)

## 2 Δεκεμβρίου
;Τέχνες και κουλτούρα
*Στη Γαλλίδα Λορ Προυβόστ απονέμεται το βραβείο Τέρνερ για το 2013.(lifo.gr)
*Το Βραβείο Ορθού Τρόπου Διαβίωσης, το οποίο λέγεται και "Εναλλακτικό Νόμπελ" απονέμεται σε τελετή στο Κοινοβούλιο της Σουηδίας στους Δρα Πολ Γουόκερ, Ράτζι Σουράνι, Ντένις Μάκγουετζ και Χανς Χέρεν. (Right Livelihood Award)

;Υγεία
*Οι αρχές στο Χονγκ Κονγκ επιβεβαιώνουν το πρώτο κρούσμα από τη γρίπη H7N9 (γνωστή και ως "γρίπη των πτηνών".(Ελευθεροτυπία)

;Νόμος και έγκλημα
*Στο πρώτο περιστατικό στο είδος του στην ιστορία της Ισλανδίας, η αστυνομία σκοτώνει έναν ένοπλο που πυροβολούσε με κυνηγετική καραμπίνα από το διαμέρισμά του, στο Ρέικιαβικ. (in.gr)

;Πολιτική και εκλογές
*Υπέρ της παραίτησης του πρωθυπουργού Αμπντί Φαράχ Σιρντόν και της κυβέρνησής του ψηφίζει η Εθνοσυνέλευση της Σομαλίας, με 184 ψήφους υπέρ της δυσπιστίας και 65 υπέρ της κυβέρνησης. (Σκάι) 

## 3 Δεκεμβρίου
;Πόλεμος και επιθέσεις
*Η αστυνομία στην Ταϊλάνδη ανακοινώνουν ότι δεν προτίθενται να συγκρουστούν με τους διαδηλωτές που έχουν καταλάβει το αρχηγείο της αστυνομίας στην Μπανγκόκ. (Reuters Trust) 

;Πολιτική και εκλογές
*Ψήφο εμπιστοσύνης με 186 ψήφους λαμβάνει η κυβέρνηση της Ουκρανίας, με πρωθυπουργό το Μίκολα Αζάροφ. (Euronews) 
*Ο πρόεδρος της Ρουμανίας Τραϊάν Μπασέσκου πυροδοτεί νέα κρίση μετά την άρνησή του να υπογράψει τη συμφωνία με το Διεθνές Νομισματικό Ταμείο και απειλεί την κυβέρνηση του πρωθυπουργού Βίκτορ Πόντα με την άρνησή του να υπογράψει τον προϋπολογισμό της χώρας. (Bloomberg)
*Πληροφορίες από τη Νότια Κορέα αναφέρουν τον ισχυρισμό ότι ο Βορειοκορεάτης ισχυρός άντρας Γιανγκ Σουνγκ-τάεκ απολύθηκε από τη θέση του αντιπροέδρου της Εθνικής Επιτροπής Άμυνας.(BBC)

;Οικονομία
*Με δικαστική απόφαση στις ΗΠΑ η πόλη Ντιτρόιτ δύναται να τεθεί σε καθεστώς πτώχευσης και να επαναδιαπραγματευθεί το υπέρογκο χρέος της,που ανέρχεται σε 18 δισεκατομμύρια δολάρια. (Ελευθεροτυπία)

## 4 Δεκεμβρίου
;Πόλεμος και επιθέσεις
*Στο βόρειο Μάλι μαζικός τάφος ανακαλύπτεται κοντά στην πόλη Μπαμακό, με τα λείψανα 21 στρατιωτών που αγνοούνταν από πέρυσι στη διάρκεια του πραξικοπήματος στη χώρα. (Al Jazeera)
*Από εκτροχιασμό αμαξοστοιχίας στην περιφέρεια Γκάιμπαντα στο Μπανγκλαντές, έπειτα από δολιοφθορά, σκοτώνονται τουλάχιστον 3 άνθρωποι.(Dawn)
*Δολοφονείται έξω από την οικία του στο Χαντάτ, νότια της Βηρυτού, ο αξιωματούχος της Χεζμπολάχ Χασάν αλ Λακίς, με την οργάνωση να καταλογίζει ευθύνες στο Ισραήλ για τη δολοφονία. (''Daily Star'') 
*Συριακός εμφύλιος πόλεμος:
**Σε επίθεση με ρουκέτα στις υπό κυβερνητικό έλεγχο περιοχές στην πόλη Αλέπο της Συρίας σκοτώνονται 18 άνθρωποι, συμπεριλαμβανομένων και αρκετών αμάχων. (BBC)

;Καταστροφές και δυστυχήματα
*Τουλάχιστον 1 άτομο σκοτώνεται, 1 ακόμα αγνοείται και χιλιάδες άτομα απομακρύνονται καθώς πλημμύρες πλήττουν τη Μαλαισία. (''Jakarta Post'')

;Πολιτική και εκλογές
* Στο Λουξεμβούργο αναλαμβάνει καθήκοντα ο πρώτος πρωθυπουργός που είναι ανοικτά ομοφυλόφιλος στη χώρα. Ο Σαβιέ Μπετέλ ηγείται της πρώτης κυβέρνησης χωρίς τη συμμετοχή του Χριστιανοκοινωνικού Κόμματος από το 1979. Ο Ετιέν Σνάιντερ είναι ο δεύτερος υψηλά ιστάμενος αξιωματούχος στη χώρα (ως αντιπρόεδρος της κυβέρνησης) που είναι κι αυτός ανοικτά ομοφυλόφιλος. (Al Jazeera)

;Επιστήμη και τεχνολογία
*Ένα νέο νησί ανακαλύπτεται στη Θάλασσα Λάπτεβ παίρνει το όνομα Γιαγιά. (Vesti.Ru)

## 5 Δεκεμβρίου
;Πόλεμος και επιθέσεις
*Από έκρηξη, που αποδίδεται σε επίθεση αυτοκτονίας στη Σανάα, πρωτεύουσα της Υεμένης, κοντά στο υπουργείο Άμυνας, σκοτώνονται τουλάχιστον 52 άτομα και άλλα 167 τραυματίζονται. (Ελευθεροτυπία)
*Πραξικόπημα στην Κεντροαφρικανική Δημοκρατία το 2013:
**Τα Ηνωμένα Έθνη εγκρίνουν την επέμβαση του γαλλικού στρατού στην Κεντροαφρικανική Δημοκρατία με στόχο να σταματήσουν οι ένοπλες συγκρούσεις. Πληροφορίες αναφέρουν ότι περισσότερα από 100 άτομα σκοτώθηκαν στη διάρκεια των πρόσφατων συγκρούσεων στην πρωτεύουσα Μπανγκί. (Reuters) 
*Σε επίθεση στο Κιρκούκ του Ιράκ σκοτώνονται 10 άτομα και άλλα 70 τραυματίζονται.(Xinhua)

;Τέχνες και πολιτισμός
*Η τραγουδίστρια Ταλία αποκτά το δικό της αστέρι στη Λεωφόρο της Δόξας του Χόλιγουντ.(''Variety'')

;Καταστροφές
*Σε σφοδρή χιονοθύελλα, που ονομάζεται Μπόντιλ και πλήττει το Ηνωμένο Βασίλειο, την Ολλανδία, τη Δανία και τη Γερμανία αναφέρονται αρκετά θύματα και εκτεταμένες ζημίες.(BBC)

;Πολιτική και εκλογές
*Ο βασιλιάς της Ταϊλάνδης Μπουμιμπόλ Αντουλγιαντέι καλεί σε αυτοσυγκράτηση, την ημέρα του εορτασμού των 86ων του γενεθλίων. (AP μέσω ABC News America)

## 6 Δεκεμβρίου
;Πόλεμος και επιθέσεις
*Ο Ερυθρός Σταυρός αναφέρει ότι τουλάχιστον 300 άνθρωποι έχουν σκοτωθεί στη διάρκεια των διήμερων συγκρούσεων στην πρωτεύουσα Μπανγκί της Κεντροαφρικανικής Δημοκρατίας. (BBC)

;Καταστροφές και δυστυχήματα
*Κακοκαιρία πλήττει τις ΗΠΑ έχει ως αποτέλεσμα να χάσουν τη ζωή τους τουλάχιστον 11 άνθρωποι από πρωτοφανείς χιονοπτώσεις.(''USA Today'')

;Νόμος και έγκλημα
*Σε ισόβια κάθειρξη καταδικάζεται από στρατοδικείο ο Βρετανός πεζοναύτης Αλεξάντερ Μπλάκμαν για το φόνο ενός άοπλου αντάρτη στο Αφγανιστάν. (BBC)

## 7 Δεκεμβρίου
;Καταστροφές
*Ο αριθμός των νεκρών από τον τυφώνα Χαϊνάν έφτασε τις 5.800, με τους τραυματίες να ανέρχονται σε 26.233 και τους αγνοουμένους να αριθμούν τους 1.779. (BW) 

;Διεθνείς σχέσεις
*Η Βόρεια Κορέα απελευθερώνει τον 85χρονο Αμερικανό συνταξιούχο Μέριλ Νιούμαν έπειτα από 42 ημέρες αιχμαλωσίας. (CNN)
*Ολοκληρώνεται στο Μπαλί της Ινδονησίας η σύνοδος του Παγκοσμίου Οργανισμού Εμπορίου με τη συμφωνία για την απλοποίηση των εμπορικών συμφωνιών και για τη διευκόλυνση των φτωχότερων χωρών να πωλούν τα αγαθά τους στα πλαίσια του Πακέτου του Μπαλί. (BBC)

;Πολιτική & εκλογές
*Διεξάγονται εκλογές για τοπικές κυβερνήσεις στο Μπαλοχιστάν του Πακιστάν. (''Dawn News'')

## 8 Δεκεμβρίου
;Πόλεμος και επιθέσεις
*Τουλάχιστον 30 άτομα σκοτώνονται ως αποτέλεσμα βομβιστικών επιθέσεων με παγιδευμένα οχήματα στο Ιράκ. (Reuters via IOL)

;Νόμος και έγκλημα
*Ξεσπούν επεισόδια στη Σιγκαπούρη έπειτα από ένα θανατηφόρο τροχαίο στη Λιτλ Ίντια. Πρόκειται για το δεύτερο τέτοιο περιστατικό στη χώρα μετά την ανεξαρτησία της και το πρώτο έπειτα από 50 και πλέον χρόνια. (BBC)

;Πολιτική και εκλογές
*Στη διάρκεια της τρίτης Κυριακής των μαζικών διαδηλώσεων, εκατοντάδες χιλιάδες Ουκρανοί στο Κίεβο ζητούν την παραίτηση της κυβέρνησης επειδή αρνήθηκε να υπογράψει συμφωνία για σύσφιξη των δεσμών με την ΕΕ.BBC News
**Αντικυβερνητικοί διαδηλωτές γκρεμίζουν στο Κίεβο το τελευταίο σωζόμενο άγαλμα του κομμουνιστή ηγέτη Βλαντιμίρ Λένιν. (CNN)

## 9 Δεκεμβρίου
;Πόλεμος και επιθέσεις
*Σε επιθέσεις γύρω από το Ιράκ σκοτώνονται τουλάχιστον 18 άτομα. (AP μέσω ''Miami Herald'')

;Τέχνες και κουλτούρα
*Η Βρετανίδα τραγουδίστρια Σούζαν Μπόιλ αποκαλύπτει ότι πάσχει από Σύνδρομο Άσπεργκερ. (BBC)

;Οικονομία
*Ιδρύεται η American Airlines Group από τη συγχώνευση της AMR Corporation και της US Airways Group. (''Los Angeles Times'')

;Δυστυχήματα
*Τουλάχιστον 7 άτομα σκοτώνονται έπειτα από σιδηροδρομικό δυστύχημα κοντά στο Μπιντάρο της Ινδονησίας. (''The Jakarta Globe'')

;Διεθνείς σχέσεις
*Οι Φιλιππίνες και οι Μόρο υπογράφουν συμφωνία για κυβέρνηση συνεργασίας, ανοίγοντας το δρόμο για την ειρηνευτική διαδικασία.(Bloomberg)

;Πολιτική και εκλογές
*Η πρωθυπουργός της Ταϊλάνδης Γίνγκλουκ Σιναουάτρα ανακοινώνει τη διεξαγωγή εκλογών το 2014. (''The Guardian'') (Businessweek)
*Απολύεται ο δήμαρχος της Μπογκοτά στην Κολομβία, Γκουστάβο Πέτρο και του επιβάλλεται απαγόρευση να την διεκδικήσει ξανά για 15 χρόνια, εξαιτίας της αποτυχίας στην πολιτική του για τον καθαρισμό της πόλης.(''The Wall Street Journal'') (''El Espectador'')
*Ο πρόεδρος της Ρωσίας Βλαντίμιρ Πούτιν ανακοινώνει ότι θα κλείσουν αμέσως τα πρακτορεία RIA Novosti, Φωνή της Ρωσίας και το Κρατικό Ταμείο των Ραδιοτηλεοπτικών Προγραμμάτων. Το νεοσύστατο Rossia Segodnya (Η Ρωσία Σήμερα) θα πάρει τη θέση του RIA Novosti ως κρατικό πρακτορείο ειδήσεων. (BBC) (Reuters)  (''The New York Times'')

## 10 Δεκεμβρίου
;Πόλεμος και επιθέσεις
*Δύο Γάλλοι στρατιώτες σκοτώνονται στη διάρκεια νυχτερινών συγκρούσεων στην πρωτεύουσα Μπανγκί. (BBC)

;Τέχνες και κουλτούρα
*Τελείται επιμνημόσυνη δέηση για τη ζωή του Νέλσον Μαντέλα στο Γιοχάνεσμπουργκ. (BBC)
**Στη διάρκεια της δέησης, ο Μπαράκ Ομπάμα ανταλλάσσει χειραψίες με το Ραούλ Κάστρο παρά το εμπάργκο εναντίον της Κούβας. (ABC News)

;Οικονομία
*Η Μαίρη Μπάρα της General Motors γίνεται η πρώτη γυναίκα διευθύνουσα σύμβουλος μιας αυτοκινητοβιομηχανίας.(Businessweek)

;Νόμος και έγκλημα
*Στην Αργεντινή σε λεηλασίες σκοτώνονται τουλάχιστον 5 άτομα στη διάρκεια της απεργίας των αστυνομικών που ζητούν αυξήσεις στους μισθούς. (''USA Today'')

;Πολιτική και εκλογές
*Η Ουρουγουάη γίνεται η πρώτη χώρα που νομιμοποιεί την ανάπτυξη, πώληση και τη χρήση κάνναβης.(Reuters) 
*Στην Ταϊλάνδη χιλιάδες άτομα διαδηλώνουν στην Μπανγκόκ. Τα μέλη του Κόμματος των Δημοκρατών της αντιπολίτευσης παραιτούνται μαζικά. (BBC)

## 11 Δεκεμβρίου
;Πόλεμος και επιθέσεις
*Εμφύλιος Πόλεμος στη Συρία: Ο ανώτατος διοικητής του Ελεύθερου Συριακού Στρατού, Σαλίμ Ιντρίς, εγκαταλείπει τη Συρία. Οι ισλαμιστές μαχητές καταλαμβάνουν το αρχηγείο του και τις μεγάλες αποθήκες. (The Wall Street Journal)

;Τέχνες και κουλτούρα
*Το περιοδικό *[[Time (περιοδικό)|Time]]* ανακηρύσσει Πρόσωπο της Χρονιάς τον Πάπα Φραγκίσκο. (Sky News)

;Καταστροφές και δυστυχήματα
*Σε χωριό της Μαδαγασκάρης σε επιδημία βουβωνικής πανώλης πεθαίνουν 20 άνθρωποι. (''The Independent'') 

;Νόμος και έγκλημα
*Το Ανώτατο Δικαστήριο της Ινδίας εγκρίνει το εδάφιο 377 του Ινδικού ποινικού κώδικα, που απαγορεύει τις ομοφυλοφυλικές πράξεις. (BBC)

## 12 Δεκεμβρίου
;Νόμος και έγκλημα
*Εκτελείται ο Γιανγκ Σουνγκ-τάεκ, ο θείος του Βορειοκορεάτη ηγέτη Κιμ Γιονγκ-αν.(Reuters) 
*Στην Αυστραλία το Ανώτατο Δικαστήριο αποφαίνεται ότι οι γάμοι μεταξύ ατόμων του ίδιου φύλου είναι άκυροι. (Businessweek)
*Τα Ηνωμένα Έθνη αναφέρουν ότι η νομιμοποίηση της κάνναβης στην Ουρουγουάη αποτελεί παραβίαση του διεθνούς δικαίου.(''The Huffington Post'')
*Στο Μπανγκλαντές απαγχονίζεται ο ηγέτης της Τζαμάατ αλ Ισλάμι, Αμπντούλ Καντέρ Μόλα, για τη διάπραξη θηριωδιών στον Απελευθερωτικό Πόλεμο του Μπανγκλαντές το 1971. (BBC)

;Πολιτική και εκλογές
*Απαγγέλλονται κατηγορίες για φόνο εναντίον του Αμπχισίτ Βετζάτζιβα στη διάρκεια των ταραχών του 2010. (BBC)
*Η κυβέρνηση της Ισπανίας ανακοινώνει ότι θα μπλοκάρει τη διεξαγωγή ενός δημοψηφίσματος στην Καταλωνία. (BBC)
*Ο Σεμπάστιαν Κουρτς γίνεται σε ηλικία 27 ετών ο νεαρότερος υπουργός Εξωτερικών στην Αυστρία. (Die Presse)

## 13 Δεκεμβρίου
;Πόλεμος και επιθέσεις
*Ένοπλος ανοίγει πυρ στο Λύκειο του Αραπαχόε στο Σεντένιαλ του Κολοράντο των ΗΠΑ, τραυματίζοντας σοβαρά 2 μαθητές πριν αυτοκτονήσει. (Πρώτο Θέμα)

;Καταστροφές και δυστυχήματα
*Πρωτοφανής χιονοθύελλα πλήττει την Αίγυπτο. Σε μερικά προάστια του Καΐρου σημειώνονται χιονοπτώσεις, για πρώτη φορά έπειτα από 112 χρόνια. (''The Daily Star'')  (''Huffington Post'') (''Al-Ahram'')
*Ο τυφώνας Χαϊνάν γίνεται επίσημα ο πιο θανατηφόρος τυφώνας που καταγράφηκε ποτέ στις Φιλιππίνες, με απολογισμό περισσότερους από 6.000 νεκρούς. (Fox News)

## 14 Δεκεμβρίου
;Πόλεμος και επιθέσεις
*Σε βομβιστική επίθεση αυτοκτονίας στην πόλη Κιντάλ του Μάλι σκοτώνονται 2 στρατιώτες της ειρηνευτικής δύναμης των Ηνωμένων Εθνών. (BBC)
*Από ρίψη χειροβομβίδας σε λεωφορείο στο Ναϊρόμπι της Κένυα σκοτώνονται τουλάχιστον 4 άτομα και άλλα 15 τραυματίζονται. (BBC)

;Πολιτική και εκλογές
*Μαζικές διαδηλώσεις ξεσπούν στην Μπογκοτά της Κολομβίας εναντίον της απόλυσης του δημάρχου Γκουστάβο Πέτρο. (BBC News)
*Το Σοσιαλδημοκρατικό Κόμμα της Γερμανίας συμφωνεί σε κυβέρνηση συνασπισμού με επικεφαλής την καγκελάριο Άνγκελα Μέρκελ.(France 24)
*Τυνήσιοι πολιτικοί επιλέγουν το Μεχντί Τζομαά ως υπηρεσιακό πρωθυπουργό μέχρι τη διεξαγωγή νέων εκλογών.(BBC)

;Επιστήμη και τεχνολογία
*Το Chang'e-3 γίνεται η πρώτη κινέζικη αποστολή που πραγματοποιεί ελεγχόμενη προσεδάφιση στο Φεγγάρι έπειτα από 37 χρόνια. Το σκάφος πρόκειται να εξερευνήσει τον Κόλπο της Ίριδας στην ορατή πλευρά της σελήνης, με τη βοήθειας ενός ρομπότ που μεταφέρει. (in.gr)

## 15 Δεκεμβρίου
;Πόλεμος και επιθέσεις
*Οι τελευταίες χερσαίες στρατιωτικές δυνάμεις της Αυστραλίας εγκαταλείπουν το Αφγανιστάν.(BBC)
*Σε συμπλοκή κοντά στην πόλη Κασγκάρ της Κίνας, σκοτώνονται 16 άνθρωποι. (BBC)

;Πολιτική και εκλογές
*Κηδεύεται με τιμές αρχηγού κράτους ο Νέλσον Μαντέλα στο σπίτι των προγόνων του, το Κούνου.(BBC)
*Στο δεύτερο γύρο των προεδρικών εκλογών στη Χιλή κερδίζει η Μιτσέλ Μπατσελέτ και θα ορκιστεί πρόεδρος για δεύτερη φορά. (Sky News Australia) 

## 16 Δεκεμβρίου
;Πόλεμος και επιθέσεις
*Πυροβολισμοί και εκρήξεις αναφέρονται στην Τζούμπα, πρωτεύουσα του Νότιου Σουδάν. Η κυβέρνηση αναφέρει ότι εξουδετέρωσε απόπειρα πραξικοπήματος. (''The Washington Post'') (AFP μέσω Zia News)
*Το Συριακό Παρατηρητήριο Ανθρωπίνων Δικαιωμάτων ισχυρίζεται ότι στη διάρκεια αεροπορικών βομβαρδισμών από τη συριακή κυβέρνηση στην πόλη Αλέπο σκοτώθηκαν τουλάχιστον 76 άνθρωποι. (''Haaretz'')
*Ο ισραηλινός στρατός ανταλλάσσει πυρά με το στρατό του Λιβάνου έπειτα από επίθεση ύποπτου σκοπευτή στα σύνορα, με απολογισμό 1 νεκρό Ισραηλινό στρατιώτη. (''The New York Times'')

;Οικονομία
*Η Google αποκτά την εταιρεία κατασκευής ρομπότ Boston Dynamics που προηγουμένως ήταν συμβεβλημένη με τον αμερικανικό στρατό. Η τιμή για την απόκτηση δεν αποκαλύπτεται. (CNN Money)

;Καταστροφές και δυστυχήματα 
*Σε δυστύχημα με λεωφορείο στη Μανίλα των Φιλιππίνων σκοτώνονται τουλάχιστον 21 άτομα και άλλα 20 τραυματίζονται. (''The Telegraph'') 

;Πολιτική και εκλογές
*Ορκίζεται η νέα κυβέρνηση στην Αυστρία, με τον 27χρονο Σεμπάστιαν Κουρτς να γίνεται ο νεότερος υπουργός Εξωτερικών στην ιστορία της χώρας.(BBC)

## 17 Δεκεμβρίου
;Τέχνες και κουλτούρα
*Ο Κατ Στίβενς, οι Hall & Oates, οι Kiss, η Λίντα Ρόντσταντ και οι Nirvana πρόκειται να μπουν στο Rock and Roll Hall of Fame το 2014. (''Variety'')
*Η Μπία Σαντιάγκο από τις Φιλιππίνες στέφεται Miss International για το 2013 στα καλλιστεία στο Τόκιο. (''International Business Times'') 

;Οικονομία
*Αρκετοί γνωστοί Τούρκοι επιχειρηματίες και οι γιοι 3 υπουργών συλλαμβάνονται στο πλαίσιο έρευνας για τις καταγγελίες δωροδοκίας και διαφθοράς. (Reuters) 

;Δυστυχήματα
*Σκοτώνονται από τη συντριβή του ελικοπτέρου τους στο Αφγανιστάν 6 Αμερικανοί στρατιώτες. (Fox News)

;Νόμος και έγκλημα
*Ένοπλος ανοίγει πυρ σκοτώνοντας 1 άτομο και τραυματίζοντας άλλα 2 σε ιατρικό κέντρο στο Ρίνο της Νεβάδα των ΗΠΑ. Ο δράστης είναι νεκρός. (''Washington Post'')

;Πολιτική και εκλογές
*Η Άνγκελα Μέρκελ εκλέγεται για τρίτη φορά ως καγκελάριος της Γερμανίας. (CNN)

## 18 Δεκεμβρίου
;Πόλεμος και επιθέσεις
*Τα Ηνωμένα Έθνη αναφέρουν ότι σε 400 με 500 άτομα ίσως ανέρχεται ο αριθμός των ατόμων που σκοτώθηκαν και μέχρι και 800 τραυματίστηκαν στη διάρκεια πρόσφατων επιθέσεων στο Νότιο Σουδάν, έπειτα από αποτυχημένη απόπειρα πραξικοπήματος. (Reuters) 
*Ο σημαίνων ηγέτης του καρτέλ της Σιναλόα, Γκονσάλο Ινσούνσα Ινσούνσα σκοτώνεται σε ανταλλαγή πυροβολισμών με το Ναυτικό του Μεξικό στο Πουέρτο Πενιάσκο της Σονόρα.''(El Debate)''

;Νόμος και έγκλημα
*Τα μέλη του συγκροτήματος Pussy Riot και οι φυλακισμένοι ακτιβιστές της Greenpeace πιθανότατα θα αποφυλακιστούν έπειτα από την απόφαση της Δούμα της Ρωσίας να εγκρίνει νόμο που τους δίνει αμνηστία.(CNN)
*Η Σιγκαπούρη ανακοινώνει την απόφασή της να απελάσει 53 αλλοδαπούς εργάτες για τη συμμετοχή τους στα χειρότερα επεισόδια σε περίοδο 40 και πλέον ετών στη χώρα, που έλαβαν χώρα στις 8 Δεκεμβρίου. (BBC)

## 19 Δεκεμβρίου
;Επιθέσεις
*Στο Ιράκ σε σειρά επιθέσεων σκοτώνονται 22 Σιίτες προσκυνητές. (''The Daily Star'') 
*Τουλάχιστον 500 είναι οι νεκροί από τις επιθέσεις στο Νότιο Σουδάν από τις 14 Δεκεμβρίου 2013, σύμφωνα με τα Ηνωμένα Έθνη. ''(USA Today)''

;Ατυχήματα
*Καταρρέει μέρος της οροφής του θεάτρου Απόλο στο Λονδίνο, στη διάρκεια παράστασης, με αποτέλεσμα να τραυματιστούν
τουλάχιστον 81 άτομα από το κοινό. (CNN)

;Νόμος και έγκλημα
*Ο γάμος μεταξύ ατόμων του ίδιου φύλου νομιμοποιείται στην αμερικανική πολιτεία του Νιου Μέξικο. (''San Francisco Chronicle'')
*Ο Ρώσος πρόεδρος Βλαντίμιρ Πούτιν ανακοινώνει ότι θα δώσει χάρη στο φυλακισμένο μεγιστάνα των πετρελαίων Μιχαήλ Χοντορκόφσκι, ο οποίος εξέτισε πάνω από 10 χρόνια στη φυλακή. (''Washington Post'')

;ΜΜΕ
*Οι Δημοσιογράφοι Χωρίς Σύνορα στην ετήσια έκθεσή τους για την ελευθερία του Τύπου ανά τον κόσμο αναφέρουν ότι το 2013 έχουν σκοτωθεί ως τώρα 71 δημοσιογράφοι, με τους περισσότερους θανάτους να έχουν καταγραφεί στη Συρία, την Ινδία, τις Φιλιππίνες, το Πακιστάν και τη Σομαλία. Οι πιο πολλές φυλακίσεις συνέβησαν σε Κίνα, Τουρκία, Ερυθραία, Ιράν και Συρία. (Deutsche Welle)

## 20 Δεκεμβρίου
;Πόλεμος και επιθέσεις
*Ένοπλος ανοίγει πυρ έξω από διάδρομο αεροδρομίου στο Διεθνές Αεροδρόμιο Νιμόι Ακίνο στη Μανίλα των Φιλιππίνων, σκοτώνοντας 4 άτομα, συμπεριλαμβανομένου του δημάρχου του Λαμπανγκάν, Ουκόλ Ταλούμπα. (CNN)

;Νόμος και έγκλημα
*Στον Καναδά, το Ανώτατο Δικαστήριο αίρει την απαγόρευση λειτουργίας οίκων ανοχής και άλλα περιοριστικά μέτρα για την πορνεία.(CP24)
*Νομιμοποιείται ο γάμος μεταξύ ομοφύλων στην πολιτεία Γιούτα των ΗΠΑ. (Deseret News) 

;Πολιτική και εκλογές
*Ολοκληρώνονται οι εκλογές στη Μαδαγασκάρη, με τη διεξαγωγή του δευτέρου και τελικού γύρου των προεδρικών εκλογών και με τη διενέργεια των βουλευτικών εκλογών. (''euronews'') 

;Επιστήμη και τεχνολογία
*Η Κίνα εκτοξεύει με επιτυχία το βολιβιανό δορυφόρο Túpac Katari. (''BNamericas'')

## 21 Δεκεμβρίου
;Επιθέσεις
*Σε ενέδρα στην επαρχία Ανμπάρ του Ιράκ σκοτώνονται 18 στρατιώτες και αξιωματικοί. (Reuters) 

;Καταστροφές και ατυχήματα
*Η γιγάντια κατσίκα στο Γκέφλε της Σουηδίας καταστρέφεται μετά την πυρπόλησή της. (''Expressen'')

## 22 Δεκεμβρίου
;Πόλεμος και επιθέσεις
*Συριακά πολεμικά αεροσκάφη ρίχνουν βόμβες στην πόλη Αλέπο, σκοτώνοντας 63 ανθρώπους, συμπεριλαμβανομένων και αρκετών αμάχων. (World Bulletin)
*Σε βομβιστική επίθεση αυτοκτονίας σκοτώνονται 13 άτομα και άλλα 10 τραυματίζονται σε στρατιωτικό φυλάκιο κοντά στην πόλη Βεγγάζη της Λιβύης.(''Financial Times'') (''Los Angeles Times'')

;Αθλητισμός
*Το Παγκόσμιο πρωτάθλημα χειροσφαίρισης γυναικών κατακτά για πρώτη φορά στην ιστορία της διοργάνωσης η Βραζιλία, με νίκη 22-20 στον τελικό επί της οικοδέσποινας Σερβίας. Είναι η πρώτη χώρα της Αμερικής που αναδεικνύεται παγκόσμια πρωταθλήτρια στις γυναίκες. Το χάλκινο μετάλλιο κερδίζει η Δανία νικώντας την Πολωνία 30-26 στον αγώνα για τις θέσεις 3-4. (IHF)

## 23 Δεκεμβρίου
;Πόλεμος και επιθέσεις
*Ο στρατός του Πακιστάν εξαπολύει στρατιωτική επιχείρηση εναντίον των ανταρτών Ταλιμπάν κοντά στα σύνορα με το Αφγανιστάν. Υπάρχουν καταγγελίες για δεκάδες θύματα. (Reuters) 

;Νόμος και έγκλημα
*Αποφυλακίζονται με αμνηστία οι πολιτικές ακτιβίστριες Μαρία Αλιόχινα και Ναντέζντα Τολοκονίκοβα, μέλη του ρωσικού συγκροτήματος Pussy Riot. Είχαν καταδικαστεί για "χουλιγκανισμό υποκινούμενο από θρησκευτικό μίσος". (''The Guardian'') (BBC) (''The New York Times'')
*Ο Βρετανός επιστήμονας Άλαν Τιούρινγκ, ο οποίος είχε τιμωρηθεί με χημικό ευνουχισμό το 1952 μετά την καταδίκη του για ομοφυλοφιλία λαμβάνει χάρη από τη βασίλισσα μετά θάνατον. (''The Guardian'')

## 24 Δεκεμβρίου
;Πόλεμος και επιθέσεις
*Από έκρηξη στην πόλη Μανσούρα της Αιγύπτου στο Δέλτα του Νείλου σκοτώνονται 16 άτομα και τραυματίζονται τουλάχιστον 134. (Al Ahram) (Reuters) 

;Νόμος και έγκλημα
*Ένας ιός τύπου Cryptolocker ransomware έχει μολύνει γύρω στους 250.000 υπολογιστές ανά τον κόσμο. (BBC)

;Καταστροφές και δυστυχήματα
*Καταστρέφεται από πυρκαγιά η σερραϊκή βιομηχανία γάλακτος Κρι - Κρι.(Τα Νέα)
*Ισχυροί άνεμοι και βροχές προξενούν προβλήματα στις συγκοινωνίες και τη διακοπή του ρεύματος σε περιοχές της Γαλλίας και του Ηνωμένου Βασιλείου, με τον αριθμό των θυμάτων του τελευταίου διημέρου να ανέρχεται σε 6. (Reuters) 

## 25 Δεκεμβρίου
;Πόλεμος και επιθέσεις
*Από έκρηξη παγιδευμένου αυτοκινήτου κοντά σε ναό κατά την αποχώρηση Χριστιανών προσκυνητών από ναό της Βαγδάτης, σκοτώνονται τουλάχιστον 14 άνθρωποι και τραυματίζονται άλλοι 28. (BBC)

;Καταστροφές και δυστυχήματα
*Από τη βύθιση πλοιαρίου στα ανοικτά των ακτών των νησιών Τερκς και Κέικος πνίγονται 18 μετανάστες από την Αϊτή. (Reuters) , (CNN), (BBC)

;Πολιτική και εκλογές
*Παραιτούνται 3 υπουργοί (Οικονομικών, Εσωτερικών και Περιβάλλοντος) εν μέσω σκανδάλου διαφθοράς στην Τουρκία. (BBC)
*Η αιγυπτιακή κυβέρνηση κηρύσσει ξανά ως τρομοκρατική οργάνωση τη Μουσουλμανική Αδελφότητα.(Reuters) 

## 26 Δεκεμβρίου

;Πόλεμος και επιθέσεις
*Σκοτώνονται σε συγκρούσεις στην Κεντροαφρικανική Δημοκρατία 6 στρατιώτες της ειρηνευτικής δύναμης, υπήκοοι Τσαντ. (BBC)

;Διεθνείς σχέσεις
*Ο πρωθυπουργός της Ιαπωνίας Σίνζο Άμπε επισκέπτεται το Μνημείο Γιασουκούνι, τόπος όπου αναπαύονται οι πολεμιστές του Δευτέρου Παγκοσμίου Πολέμου, αλλά και αρκετοί εγκληματίες πολέμου. Η Κίνα και η Νότια Κορέα καταδικάζουν την επίσκεψη, όπως και οι ΗΠΑ. ''(The New York Times)''

;Πολιτική και εκλογές
*Η εκλογική επιτροπή στην Ταϊλάνδη ζητά την αναβολή των πρόωρων εκλογών, οι οποίες έχουν οριστεί για τις 2 Φεβρουαρίου. Ένας αστυνομικός σκοτώνεται σε συγκρούσεις με διαδηλωτές στην πρωτεύουσα Μπανγκόκ.(Σκάι) 
*Σε ανασχηματισμό της κυβέρνησης προβαίνει ο πρωθυπουργός Ταγίπ Ερντογάν στην Τουρκία, στον απόηχο του σκανδάλου με τις μίζες. Γύρω στα 5.000 άτομα διαδηλώνουν ζητώντας την παραίτηση της κυβέρνησης. (in.gr)
*Ρώσοι ειδικοί αποφαίνονται ότι ο Παλαιστίνιος ηγέτης Γιάσερ Αραφάτ απεβίωσε το 2004 από φυσικά αίτια και όχι από δηλητηρίαση. (Έθνος)

;Δυστυχήματα
*Από τη συντριβή ρωσικού εμπορικού αεροσκάφους τύπου Αντόνοφ AN-12 έξω από το Ιρκούτσκ της Σιβηρίας, σκοτώνονται 9 άτομα. (euronews) 

;Επιστήμη
*Ανακοινώνεται ο πρώτος θάνατος ανθρώπου από τη γρίπη των πτηνών στο Χονγκ Κονγκ. (Ελευθεροτυπία)

## 27 Δεκεμβρίου
;Πόλεμος και επιθέσεις
*Σε βομβιστική επίθεση με αυτοκίνητο-βόμβα στη Βηρυτό σκοτώνεται ο πρώην πρεσβευτής του Λιβάνου στις ΗΠΑ, Μοχάμεντ Τσάταχ και 7 ακόμα άτομα, ενώ οι τραυματίες ανέρχονται σε 70.(CNN)
*Τουλάχιστον 3 ξένοι στρατιώτες σκοτώνονται σε επίθεση αυτοκτονίας στην Καμπούλ του Αφγανιστάν. (Reuters) 
*Σε συγκρούσεις ανάμεσα στην αστυνομία και σε υποστηρικτές των Αδερφών Μουσουλμάνων στην Αίγυπτο σκοτώνονται 3 άτομα.(BBC)

;Καταστροφές και δυστυχήματα
*Σε δυστύχημα με λεωφορείο στην επαρχία Φετσαμπάν της Ταϊλάνδης σκοτώνονται τουλάχιστον 29 άνθρωποι και άλλοι 4 τραυματίζονται σοβαρά. (CNN)

;Διεθνείς σχέσεις
*Ο κυβερνήτης της Οκινάουα Χιροκάζου Νακάιμα εγκρίνει να δοθεί άδεια για τη μεταφορά της αμφιλεγόμενης αμερικανικής βάσης. (CNN)

## 28 Δεκεμβρίου
;Πόλεμος και επιθέσεις 
*Υποστηρικτές των Αδερφών Μουσουλμάνων συγκρούονται με την αστυνομία στο Πανεπιστήμιο Αλ Αζχάρ, στο Κάιρο, με αποτέλεσμα να σκοτωθεί 1 άτομο και να πυρποληθούν δύο κτήρια στον πανεπιστημιακό χώρο. (BBC)
*Σε αεροπορική επίθεση σε αγορά της βόρειας πόλης Αλέπο της Συρίας, έργο του συριακού στρατού, σκοτώνονται 25 άνθρωποι. (Reuters) , (CNN)
*Άγνωστοι ένοπλοι ανοίγουν πυρ στη διάρκεια ειρηνικής διαδήλωσης στην Ταϊλάνδη, με απολογισμό 1 νεκρό και 3 τραυματίες. (CNN)

;Καταστροφές και δυστυχήματα
*Από πυρκαγιά σε τρένο στην Ινδία σκοτώνονται τουλάχιστον 23 άτομα στο κρατίδιο Μαχαράστρα. (AP μέσω FOX News)
*Σεισμός μεγέθους 5,8 βαθμών της κλίμακας Ρίχτερ πλήττει την περιοχή νότια νοτιοδυτικά του Αβσαλάρ στην Τουρκία.(USGS) (CNN)

;Επιστήμη και τεχνολογία
*Την παρθενική του πτήση πραγματοποιεί ο ρωσικός πύραυλος Soyuz-2-1v. (RIA Novosti) (Reuters) 

;Αθλητισμός
*Στο UFC, ο Κρις Γουέιντμαν νικά τον Άντερσον Σίλβα με τεχνικό νοκάουτ και διατηρεί τον τίτλο του πρωταθλητή στα μεσαία βάρη. (GMA News)
*Η Ρόντα Ράουσι νικά τη Μίσα Τέιτ κατακτώντας το πρωτάθλημα UFC γυναικών στην κατηγορία πετεινού. (USA Today)

## 29 Δεκεμβρίου
;Πόλεμος και επιθέσεις
*Σε βομβιστική επίθεση αυτοκτονίας σε σιδηροδρομικό σταθμό του Βόλγογκραντ στη νότια Ρωσία, σκοτώνονται τουλάχιστον 14 άνθρωποι και άλλοι 40 τραυματίζονται. (BBC), (CNN)
*Στη Συρία, το Παρατηρητήριο για τα Ανθρώπινα Δικαιώματα ανακοινώνει το θάνατο 517 ατόμων σε αεροπορικές επιθέσεις στην πόλη Αλέπο από τις 15 Δεκεμβρίου. (BBC)

;Καταστροφές και δυστυχήματα
*Πεθαίνουν από πνιγμό 4 άτομα στα ανοικτά των ακτών της Βρετάνης, στη Γαλλία. (Σταρ)

;Πολιτική και εκλογές
*Ο προσωρινός πρόεδρος Αντλί Μανσούρ ανακοινώνει τη διεξαγωγή προεδρικών και βουλευτικών εκλογών στην Αίγυπτο σε διάστημα εντός 6 μηνών. (Ναυτεμπορική)

;Αθλητισμός
*Ο πρώην παγκόσμιος πρωταθλητής της Φόρμουλα Ένα Μίκαελ Σουμάχερ τραυματίζεται στο κεφάλι ενώ βρισκόταν εκτός πίστας στο θέρετρο Μιραμπέλ στις Γαλλικές Άλπεις. Ο Γερμανός νοσηλεύεται σε κρίσιμη κατάσταση. (Sport24)

## 30 Δεκεμβρίου
;Πόλεμος και επιθέσεις
*Σε νέα βομβιστική επίθεση στο Βόλγογκραντ σκοτώνονται τουλάχιστον 15 άνθρωποι.(BBC) 
*Ο στρατός του Λιβάνου βάλλει εναντίον συριακών αεροσκαφών, έπειτα από την παραβίαση του εναέριου χώρου του Λιβάνου για πρώτη φορά από τότε που ξεκίνησε η σύρραξη. (''Lebanon Daily Star'') 
*Έπειτα από πολλές επιθέσεις από περί τους 40 ενόπλους στο αεροδρόμιο του Τζιλί και στην έδρα της κρατικής τηλεόρασης, ο στρατός της Λαοκρατικής Δημοκρατίας του Κονγκό ανακτά τον έλεγχο της πρωτεύουσας. (Al Jazeera) (VOA)
*Σε προφανή τρομοκρατική επίθεση στην πόλη Ζινγιάνγκ της Κίνας, σκοτώνονται 8 άνθρωποι.(Al Jazeera)
*Ένοπλοι ανοίγουν πυρ στην κατοικία του Γερμανού πρέσβη στην Αθήνα, χωρίς να σημειωθούν τραυματισμοί. (Deutsche Welle)

## 31 Δεκεμβρίου
;Οικονομία
*Η Ισπανία εξέρχεται επίσημα από το πρόγραμμα αρωγής των τραπεζών που της είχε παρασχεθεί από τον Ευρωπαϊκό Μηχανισμό Σταθερότητας. (Ζούγκλα)

;Πόλεμος και επιθέσεις
*Στη Λαοκρατική Δημοκρατία του Κονγκό τουλάχιστον 40 άνθρωποι σκοτώνονται κατά την ανταλλαγή πυρών ανάμεσα σε δυνάμεις ασφαλείας και υποστηρικτές του πάστορα Τζόζεφ Μουκουνγκουμπίλα Μουτόμπο. (Ναυτεμπορική)
*Το Ισραήλ απελευθερώνει 26 Παλαιστινίους κρατουμένους. (in.gr)

;Πολιτική και εκλογές
*Παραιτείται στον απόηχο ενός οικονομικού και πολιτικού σκανδάλου ένας ακόμα βουλευτής, ο Χασάν Χαμί Γιλντιρίμ από το κυβερνών Κόμμα Δικαιοσύνης και Ανάπτυξης στην Τουρκία. (Ελευθεροτυπία)
*Η Κίνα απαγορεύει το κάπνισμα στους δημόσιους χώρους. (Ζούγκλα)

 12